ห้องอาหาร C-Salt Cafe @ Rayong Marriott Resort & Spa มีอาหารหลากหลายเมนูทั้งยุโรป ไทย และ อาหารอินเดีย รวมทั้งเมนูพิเศษประจำเทศกาลต่างๆ และนอกจากนี้ ยังเปิดให้บริการอาหารบุฟเฟ่ต์นานาชาติทั้งบาร์บีคิวและซีฟู้ด C-Salt ตกแต่งด้วยสีสันสดใสและโปร่งสบาย เป็นอีกหนึ่งสถานที่สำหรับรองรับงานจัดเลี้ยงในโอกาสพิเศษภายในครอบครัว หรือ รองรับกลุ่มผู้เข้าสัมนา ห้องอาหารสามารถรองรับลูกค้าได้ถึง 220 คน เมนูละลานตามากค่ะ บุฟเฟ่ต์อาหารนานาชาติ พร้อมเมนูไฮไลท์ให้คุณได้ลิ้มลอง และเต็มอิ่มไปกับเมนูเส้นพาสต้านานาชนิด อาหารอินเดียในสูตรฉบับต้นตำรับ แป้งโรตีหอมกรุ่นทำสดๆ จากเตา ปลาหมึกย่างตัวใหญ่ๆ ย่างจนเหลืองน่ารับประทาน “Rayong Marriott Resort & Spa” อยู่บริเวณริมชายฝั่งทะเลอ่าวไทยในจังหวัดระยองเป็นที่พักติดทะเลระดับ 5 ดาวของเมืองไทย หากเพื่อนๆ ชื่นชอบการท่องเที่ยวแบบเงียบสงบและเป็นส่วนตัวพร้อมอาหารอร่อยๆ ก็แนะนำที่นี่เลย “Rayong Marriott Resort & Spa” ตั้งอยู่บนหาดแม่พิมพ์ จังหวัดระยอง